b'\n_START_ARTICLE_\nJanko Barle\n_START_SECTION_\n\xc5\xbdivljenje in delo\n_START_PARAGRAPH_\nS svojim o\xc4\x8detom, u\xc4\x8diteljem, se je 1872 preselil v belokranjski Podzemelj, kon\xc4\x8dal 1884 ni\xc5\xbejo gimnazijo v Novem mestu, od\xc5\xa1el nato v Karlovec, vi\xc5\xa1jo gimnazijo in bogoslovje pa 1892 kon\xc4\x8dal v Zagrebu; nato je nekaj \xc4\x8dasa kaplanoval v _NEWLINE_Gare\xc5\xa1nici, 1893 pa stopil v nad\xc5\xa1kofijsko pisarno v Zagrebu in bil od 1913 tajnik zagreb\xc5\xa1ke nad\xc5\xa1kofije, od 1916 kanonik stolnice v Zagrebu, ravnatelj nad\xc5\xa1kofijske tiskarne in predsednik Cecilijskega dru\xc5\xa1tva za hrva\xc5\xa1ke \xc5\xa1kofije._NEWLINE_Pisateljevati je za\xc4\x8del \xc5\xbee zgodaj. Prva leta je v slovenske liste redno poro\xc4\x8dal o hrva\xc5\xa1kih in srbskih knji\xc5\xbenih novostih in v letih 1897\xe2\x80\x931899 objavil par kraj\xc5\xa1ih \xc4\x8drtic. Bil je tudi dopisnik Slovana, Zvona in  Slovenca (\xc4\x8drtice in prevodi iz \xc4\x8de\xc5\xa1\xc4\x8dine). V Izvestjih Muzejskega dru\xc5\xa1tva za Kranjsko je 1893 do 1905 napisal vrsto zgodovinskih, v Domu in svetu (1892, 1899) in Ljudski mladini Slovenije (1889 - 1893) pa narodopisnih prispevkov. Od 1895 je prete\xc5\xbeno pisal v hrva\xc5\xa1ke liste, posebno \xc4\x8dlanke iz hrva\xc5\xa1ke cerkvene zgodovine. Leta 1921 je postal dopisni \xc4\x8dlan Hrva\xc5\xa1ke akademije znanosti in umetnosti. Kot glasbeni zgodovinar je raziskoval starej\xc5\xa1o hrva\xc5\xa1ko in slovensko glasbo. Napisal je \xc5\xa1tevilne razprave; med drugim o zborniku latinskih in hrva\xc5\xa1kih cerkvenih pesmi v 3 izdajah (Cithara octochorda), razpravi o Pavlinski pesmarici in o Antonu Foersterju. Dolga leta je bil urednik glasbene revije Sv. Cecilija in predsednik Cecilijinega dru\xc5\xa1tva. V delu Prinosi slovenskim nazivima bilja je iz \xc5\xa1tevilnih virov zbral slovenska rastlinska imena, pri tem pa navedel tudi vire oziroma kraje, od koder so bila._NEWLINE_Barle je posebno podpiral gradi\xc5\xa1\xc4\x8danskohrva\xc5\xa1ke u\xc4\x8dence, njegov prijatelj je bil pisatelj Martin Boreni\xc4\x87.'